**МИНИСТЕРСТВО НА ИКОНОМИКАТА**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**Оперативна програма „Иновации и конкурентоспособност“ 2014-2020**

**Процедура чрез директно предоставяне**

**BG16RFOP002-2.0103 „Развитие на устойчива бизнес среда чрез осигуряване на ефективен надзор в областта на контрола на качеството на течните и твърдите горива“**

Съдържание

[1. Наименование на програмата: 3](#_Toc453247123)

[2. Наименование на приоритетната ос: 3](#_Toc453247124)

[3. Наименование на процедурата: 3](#_Toc453247125)

[4. Измерения по кодове: 3](#_Toc453247126)

[5. Териториален обхват: 4](#_Toc453247127)

[6. Цели на предоставяната безвъзмездна финансова помощ по процедурата и очаквани резултати: 4](#_Toc453247128)

[7. Индикатори: 7](#_Toc453247129)

[8. Общ размер на безвъзмездната финансова помощ по процедурата:. 7](#_Toc453247130)

[9. Минимален (ако е приложимо) и максимален размер на безвъзмездната финансова помощ за конкретен проект: 8](#_Toc453247131)

[10. Процент на съфинансиране: 8](#_Toc453247132)

[11. Допустими кандидати: 8](#_Toc453247133)

[12. Допустими партньори (ако е приложимо): 9](#_Toc453247134)

[13. Дейности, допустими за финансиране: 9](#_Toc453247135)

[14. Категории разходи, допустими за финансиране: 12](#_Toc453247136)

[14.1. Условия за допустимост на разходите 13](#_Toc453247137)

[14.2. Допустими разходи 13](#_Toc453247138)

[14.3. Недопустими разходи 15](#_Toc453247139)

[15. Допустими целеви групи (ако е приложимо): 16](#_Toc453247140)

[16. Приложим режим на минимални/държавни помощи (ако е приложимо): 16](#_Toc453247141)

[17. Хоризонтални политики: 17](#_Toc453247142)

[18. Минимален и максимален срок за изпълнение на проекта (ако е приложимо): 18](#_Toc453247143)

[19. Ред за оценяване на концепциите за проектни предложения: 18](#_Toc453247144)

[20. Критерии и методика за оценка на концепциите за проектни предложения: 18](#_Toc453247145)

[21. Ред за оценяване на проектните предложения: 19](#_Toc453247146)

[22. Критерии и методика за оценка на проектните предложения: 19](#_Toc453247147)

[23. Начин на подаване на проектните предложения/концепциите за проектни предложения: 21](#_Toc453247148)

[24. Списък на документите, които се подават на етап кандидатстване: 22](#_Toc453247149)

[25. Краен срок за подаване на проектните предложения: 24](#_Toc453247150)

[26. Адрес за подаване на проектните предложения/концепциите за проектни предложения: 25](#_Toc453247151)

[27. Допълнителна информация: 25](#_Toc453247152)

[28. Приложения към Условията за кандидатстване за кандидатстване: 26](#_Toc453247153)

## 1. Наименование на програмата:

ОП „Иновации и конкурентоспособност“ 2014-2020 (ОПИК)

## 2. Наименование на приоритетната ос:

Приоритетна ос 2 „Предприемачество и капацитет за растеж на МСП“; Инвестиционен приоритет 2.2. „Капацитет за растеж на МСП“.

## 3. Наименование на процедурата:

BG16RFOP002-2.0103„Развитие на устойчива бизнес среда чрез осигуряване на ефективен надзор в областта на контрола на качеството на течните и твърдите горива“

## 4. Измерения по кодове:

**Измерение 1 – Област на интервенция:**

096 Институционален капацитет на публичните администрации и публичните служби, свързани с изпълнението на дейността на ЕФРР, или действия в подкрепа на инициативи на ЕСФ за институционален капацитет.

**Измерение 2 – Форма на финансиране:**

01 Безвъзмездни средства.

**Измерение 3 – Вид територия:**

07 Не се прилага.

**Измерение 4 – Териториални механизми за изпълнение:**

07 Не се прилага.

**Измерение 5 – Тематична цел:**

03 Подкрепа за капацитета на МСП за растеж в рамките на регионалните, националните и международните пазари и участие в процеса на иновации

**Измерение 6 - Вторична тема по ЕСФ:**

08 Не се прилага.

**Измерение 7 - Икономическа дейност**

18 Публична администрация

## 5. Териториален обхват:

Дейностите по настоящата процедура следва да бъдат изпълнени на територията на Република България.

Резултатите от изпълнението на проекта следва да се ползват на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на процедура BG16RFOP002-2.0103 „Развитие на устойчива бизнес среда чрез осигуряване на ефективен надзор в областта на контрола на качеството на течните и твърдите горива“ е да се предостави институционална подкрепа на Държавната агенция за метрологичен и технически надзор (ДАМТН) за ефективен надзор в областта на контрола на качеството на течните и твърдите горива.

**Обосновка:**

Според редица анализи сериозен проблем за конкурентоспособността на икономиката на страната ни представляват съществуващата административна тежест и някои въведени регулаторни режими. Сред основните регистрирани икономически проблеми се включват и тези по отношение на показателите в областите на усъвършенстване на бизнес средата, бизнес процесите и иновациите.

С цел осигуряване на устойчива благоприятна бизнес среда за всички икономически оператори, ОПИК 2014-2020 г. подкрепя дейности за развитие на ефективни и устойчиви системи за подкрепа и експертиза от страна на институции и организации, които допринасят за повишаване на конкурентоспособността и иновативността на предприятията. Освен това, наличието и ефективното функциониране на инфраструктурата по качество в Република България е предпоставка за устойчив растеж на българската икономика и за създаване на благоприятна бизнес среда за българските икономически оператори.

Основните компоненти на инфраструктурата по качество са метрология, акредитация, стандартизация (първостепенни компоненти), както и изпитване, сертификация, надзор на пазара (второстепенни компоненти). Инфраструктурата по качество определя начинът, по който тези компоненти действат заедно в една свързана система, за да гарантират пускането на пазара и използването от потребителите на безопасни и надеждни продукти. Контролът на качеството на течните и твърдите горива цели осигуряването на ефективен механизъм, чрез който да се гарантира създаването на условия за опазване на околната среда и на чистотата на атмосферния въздух като същевременно индиректно се защитават интересите на потребителите на тези горива и се осигуряват условия за лоялна конкуренция и равнопоставеност на съответните икономически оператори.

За да се осигури създаването и поддържането на устойчива благоприятна бизнес среда за всички икономически оператори e необходимо развитието на ефективни и устойчиви системи за подкрепа и експертиза от страна на надзорните институции, които чрез дейността си допринасят за повишаване конкурентоспособността на предприятията в страната.

Съществуването на надзорни органи, притежаващи необходимите финансови, човешки и технически ресурси за контрол на качеството на течните и твърдите горива, създава благоприятни условия за инвестиции и гарантира честна конкуренция и равнопоставеност на икономическите оператори на пазара. В тази връзка, подобряването на качеството и ефективността на контролните дейности, осъществявани от Държавната агенция за метрологичен и технически надзор (ДАМТН), представлява основна предпоставка за осигуряването на благоприятни пазарни условия за бизнеса в България и води до подпомагане на конкурентния и равнопоставен достъп на потребителите до качествени течни и твърди горива на територията на България и на Европейския съюз.

**Очаквани резултати:**

В резултат от изпълнението на предвидените дейности по настоящия инвестиционен приоритет и настоящата процедура се очаква постигане на разширен обхват на осъществяваните контролни дейности в ДАМТН, подобрена дейност на контролните органи и укрепен технически капацитет и най-вече подобрена ефективност и оптимизиране на дейността на ДАМТН в областта на контрола на качеството на течните и твърдите горива.

## 7. Индикатори:

**7.1. Индикатори за резултат и изпълнение съгласно оперативната програма**

**Индикатори за резултат:**

Резултатите от изпълнението на проектното предложение по настоящата процедура следва да бъдат в съответствие със специфичната цел на Инвестиционен приоритет 2.2. „Капацитет за растеж на МСП“ и следва непряко да допринасят за постигането на следните индикатори за резултат:

**1. Обем на износа на стоки и услуги, реализиран от МСП;**

**2. Производителност на МСП.**

Информацията за постигане на горепосочените индикатори за резултат ще бъде служебно отчитана от Управляващия орган на ОПИК 2014-2020 г.

**7.2. Индикатори за изпълнение:**

За доказване ефективността от изпълнението на дейностите, включени в проектното предложение по настоящата процедура, се използват следните измерими индикатори:

1. Брой предприятия, които получават нефинансова подкрепа.

2. Брой подкрепени лаборатории, осигуряващи нови или подобрени услуги за бизнеса.

3. Осъществен контрол на качеството на течните горива – брой извършени проверки, брой изпитани проби.

4. Осъществен контрол на качеството на твърдите горива – брой извършени проверки, брой изпитани проби.

В т. 8 от Формуляра за кандидатстване конкретният бенефициент следва да попълни данни за базова и целева стойност по горепосочените индикатори за изпълнение, които предвижда да постигне с реализацията на съответния проект в съответствие с **Ръководство за потребителя за модул „Е-кандидатстване“** **(Приложение А).**

**ВАЖНО!:** По-подробна информация относно отчитането на индикаторите за резултат и изпълнение в рамките на ОПИК 2014-2020 е предоставена в **Методологическите насоки за отчитането на индикаторите за резултат и изпълнение по ОПИК,** разработени от Управляващия орган и НСИ, публикувани на следния интернет адрес: <http://opic.bg/opik/operativna-programa>.

## 8. Общ размер на безвъзмездната финансова помощ по процедурата:

Общият размер на безвъзмездната финансова помощ по процедура BG16RFOP002-2.0103 „Развитие на устойчива бизнес среда чрез осигуряване на ефективен надзор в областта на контрола на качеството на течните и твърдите горива“ е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Финансиране от Европейския фонд за регионално развитие** | **Национално съфинансиране** |
| 1 000 000 лева  (511 291, 88 евро) | 850 000 лева  (434 598, 10 евро) | 150 000 лева  (76 693, 78 евро) |

Това е общият предвиден размер на безвъзмездната финансова помощ по тази процедура чрез директно предоставяне на конкретен бенефициент. Управляващият орган си запазва правото да не предостави изцяло посочената по-горе сума.

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура няма изискване за **минимален размер** на безвъзмездната финансова помощ.

**Максималният размер** на помощта, за която може да бъде подадено проектно предложение е 1 000 000 лева (511 291, 88 евро).

## 10. Процент на съфинансиране:

Интензитетът на безвъзмездната финансова помощ по настоящата процедура е 100%.

## 11. Допустими кандидати:

Конкретен бенефициент по настоящата процедура по смисъла на чл. 25, ал. 1, т. 2 от Закона за управление на средствата от Европейските структурни и инвестиционни фондове (обн. в ДВ, бр. 101/22.12.2015 г.) е Държавната агенция за метрологичен и технически надзор (ДАМТН), с ЕИК/Булстат: 000695096. ДАМТН е одобрена от Комитета за наблюдение на ОПИК 2014-2020 като конкретен бенефициент, който може да получи безвъзмездна финансова помощ за изпълнение на посочените в т. 13 от настоящите Условия за кандидатстване дейности.

Процедурата чрез директно предоставяне на конкретен бенефициент се осъществява съгласно разпоредбите на чл. 5, ал. 1 и чл. 23-24 от ПМС № 162/05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г. и Закона за управление на средствата от Европейските структурни и инвестиционни фондове (ЗУСЕСИФ) по следния начин:

- За всяка процедура ръководителят на управляващия орган на програмата утвърждава при условията и по реда на чл. 26, ал. 1, 3, 4 и 5 от ЗУСЕСИФ насоки и/или друг документ, определящи условията за кандидатстване и условията за изпълнение на одобрените проекти.

- Поканата за участие в процедура чрез директно предоставяне се изпраща на конкретния бенефициент заедно с документите по чл. 5, ал. 1 от ПМС № 162/05.07.2016 г. и се публикува в ИСУН 2020 и на интернет страницата на съответната програма.

- При процедурата чрез директно предоставяне се извършва оценка на проектното предложение по ред, определен в документите по чл. 5, ал. 1, т. 1 от ПМС № 162/05.07.2016 г.

- Оценяването на проектно предложение се извършва в срок до три месеца от датата на подаването му или до три месеца от крайния срок за подаването му, ако такъв е посочен в документите по чл. 5, ал. 1, т. 1 от ПМС № 162/05.07.2016 г.

- При наличие на положителен резултат от оценяването ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ, което се обективира в административен договор с бенефициента.

**ВАЖНО!:** Кандидатът по процедурата чрез директно предоставяне трябва:

- да е пряко отговорен за изпълнението на дейностите по проекта, а не да действа в качеството на посредник; и

- да разполага с необходимия административен, финансов и оперативен капацитет, който гарантира успешното изпълнение на дейностите по проекта.

## 

## 12. Допустими партньори (ако е приложимо):

По настоящата процедура чрез директно предоставяне на конкретен бенефициент не се допуска участието на партньори.

## 13. Дейности, допустими за финансиране:

Проектното предложение по настоящата процедура и включените в него дейности следва да съответстват на принципа на ефективност и ефикасност, като предвидените дейности трябва да гарантират постигането на целите на Оперативна програма „Иновации и конкурентоспособност“ 2014-2020 г. и специфичната цел и резултати на Инвестиционен приоритет 2.2. „Капацитет за растеж на МСП“ от Приоритетна ос 2 „Предприемачество и капацитет за растеж на МСП“, при най-адекватното съотношение между очакваните разходи и ползи.

Настоящата процедура се явява продължение и разширение на предоставената в рамките на ОП „Развитие конкурентоспособността на българската икономика“ 2007-2013 (ОПРКБИ) и ОП „Иновации и конкурентоспособност“ 2014-2020 г. подкрепа на институционалните бенефициенти за подобряване на бизнес средата и националната инфраструктура по качеството.

С цел осигуряване на цялостна визия и всеобхватност на подхода по отношение на предоставяната подкрепа за дейности по линия на ОПИК за програмния период 2014-2020 г., както и очакваните резултати от изпълнението на настоящата процедура, при кандидатстването конкретният бенефициент следва да представи попълнена средносрочна рамкова програма - **Приложение Е** към настоящите Условия за кандидатстване.

Допустимите за финансиране дейности следва да имат за свой основен предмет постигането на целта на настоящата процедура чрез директно предоставяне, а именно:

да се предостави институционална подкрепа на ДАМТН за ефективен контрол в областта на качеството на течните и на твърдите горива.

**Допустими за изпълнение по настоящата процедура са следните видове дейности:**

**1).** Разработване и придобиване на инвестиционен проект за извършване на строително-монтажни работи (СМР) за изграждане на изпитвателна лаборатория за твърди горива.

**2).** Извършване на строително-монтажни работи за изграждане и функциониране на изпитвателна лаборатория за твърди горива с цел осигуряване на специални условия на околната среда (температура, влага и др.) за работа на метрологичното и изпитвателното оборудване.

**3).** Доставка на обзавеждане, необходимо за функционирането на изпитвателната лаборатория за твърди горива.

**4).** Доставка на измервателно и изпитвателно оборудване, необходимо за целите на проекта.

**5).** Консултантски услуги за подготовка/разработване на документация за предвидените по проекта обществени поръчки и осъществяване на контрол по изпълнението на дейностите по договорите за възлагане на обществени поръчки.

**6).** Дейности, свързани с организация и управление на проекта

В обхвата на дейностите за организация и управление попадат и дейностите за одит на проекта, както и дейностите, свързани с информация и комуникация.

**ВАЖНО!:** Кандидатът не трябва да описва в проектното си предложение дейностите за организация и управление, наред с преките дейности по проекта, а с подписването на Формуляра за кандидатстване се задължава да ги извършва в хода на изпълнение на проектните дейности.

**ВАЖНО!:** Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение. Изискванията, на които трябва да отговарят членовете на екипа за организация, управление и/или изпълнение на проекта с оглед на функциите и задълженията, определени за съответната позиция в екипа, се посочват и описват в т. 9 „Екип“ от Формуляра за кандидатстване.

Дейностите за информация и комуникация трябва да отговарят на условията и изискванията, описани в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган – <http://www.opic.bg/informatsiya-i-publichnost/grafichni-iziskvaniya>.

**Допустимите дейности по настоящата процедура трябва:**

- Да не противоречат на правилата, описани в Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета относно определянето на общи разпоредби за Европейския регионален фонд, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и Регламент за изпълнение (ЕС) 2015/207 на Комисията за определяне на подробни правила за прилагането на Регламент (ЕС) № 1303/2013 на Европейския парламент и на Съвета;

- Да са насочени към изпълнението на целите на Приоритетна ос 2 „Предприемачество и капацитет за растеж на МСП“ и на ОПИК 2014-2020;

- Да бъдат ясно обосновани и да имат конкретни цели;

- Да не са физически завършени или изцяло осъществени преди подаването на формуляра за кандидатстване от конкретния бенефициент, независимо дали всички свързани плащания са извършени от него.

- Да са подходящи, практични и последователни, и да съответстват на целите и очакваните резултати.

**ВАЖНО!:** Кандидатът следва да представи описание на методите за изпълнение на всяка една дейност, нейната последователност и основанията за избора й, вкл. и методите за осъществяване на вътрешен мониторинг и осигуряване устойчивост на резултатите в т. 7 „План за изпълнение/Дейности по проекта“ от Формуляра за кандидатстване.

**ВАЖНО!:** Кандидатът няма право да подава проектно предложение за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма при спазване на разпоредбите на чл. 65, параграф 11 от Регламент (ЕС) № 1303/2013 на Европейския парламент и на Съвета от 17.12.2013 г.

## 

## 14. Категории разходи, допустими за финансиране:

При предоставяне на безвъзмездна финансова помощ по настоящата процедура ще бъдат взети под внимание само допустимите разходи, детайлно описани по-долу. Бюджетът представлява както предварителна оценка на очакваните разходи, така и максимален размер на допустимите разходи. Стойността на допустимите разходи трябва да се основава на европейското и българското законодателство, да се базира на нормативно определени размери или на реални пазарни цени и да е в съответствие с предвижданите дейности.

**ВАЖНО!:** При попълване на т. 5 „Бюджет“ от Формуляра за кандидатстване кандидатът следва да заложи както преките разходи, съответстващи и обвързани с конкретните дейности по проекта и описани в проектното предложение, така и непреките разходи, вкл. непреките разходи за организация и управление на проекта. За общо допустими разходи по проекта се считат всички предвидени разходи в бюджета – преки допустими разходи, непреки разходи и непреки разходи за организация и управление.

Непреките разходи за организация и управление на проекта се предоставят под формата на финансиране с единна ставка, определена чрез прилагане на конкретен процент към преките допустими разходи по проекта съгласно определения процент на размера на единната ставка за разходите за организация и управление в съответствие с утвърдената от Ръководителя на УО на ОПИК индивидуална Методология за определяне на единна ставка за финансиране на дейности за организация и управление. Съгласно утвърдената Методология е предвидено за проекти с допустим размер на безвъзмездната финансова помощ под или равен на 7 000 000 лв. непреките разходи за организация и управление да са допустими в размер на 8 % от преките допустими разходи по проекта.

**ВАЖНО!:** По време на оценката на проектното предложение е възможно да бъдат установени обстоятелства, които да налагат промяна в бюджета (т. 5 от Формуляра за кандидатстване). Възможните корекции в бюджета не могат да доведат до увеличаване на сумата на исканата безвъзмездна помощ по настоящата процедура. Управляващият орган може да извърши корекции в т. 5 „Бюджет на проекта“ от Формуляра за кандидатстване във връзка с установени в процеса на оценката недопустими и/или необосновани разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## 14.1. Условия за допустимост на разходите

**За да бъдат допустими разходите по настоящата процедура чрез директно предоставяне на безвъзмездна финансова помощ трябва да отговарят на следните условия:**

**1/.** Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

С оглед определяне на реалистичността на предвидените разходи за придобиване на активи, конкретният бенефициент следва да приложи към Формуляра за кандидатстване оферта и/или извлечение от каталог на производители/ доставчици и/или проучване в интернет с предложена цена за активи (дълготрайни материални активи и дълготрайни нематериални активи) и оферта и/или извлечение от каталог на доставчици на услуги и/или проучване в интернет за планираните по проекта услуги. По отношение на предвидените дейности за извършване на строително-монтажни работи (СМР) конкретният бенефициент следва за представи оферта за остойностяването на предвидените СМР в количествена сметка на СМР, която включва разбивка на остойностяването по количества и единични цени. В бюджета на проекта разходите за СМР не следва да се посочват детайлно на отделни бюджетни редове спрямо подадената разбивка, а като обща стойност.

Горепосочените документи са индикативни и служат за оценка на реалистичността на заложените в бюджета на проектното предложение (т. 5 от Формуляра за кандидатстване) разходи за съответните активи/услуги. По тази причина, в **Приложение Д** – Техническа спецификация, конкретният бенефициент следва да посочи само минимални технически и/или функционални характеристики на предвидените за закупуване ДМА/ДНА, без да указва марки, модели и други конкретни технически спецификации, които насочват към определени производители/доставчици, марки и модели.

Заложените разходи следва да съответстват на представените пазарни цени, като е допустимо увеличение до 10 % от стойността на представената оферта и/или извлечение от каталог на производител/доставчик и/или проучване в интернет и/или количествена сметка на СМР. При проверка на съответствието на цени в чуждестранна валута, ще се взема предвид курсът на БНБ към датата на обявяване на процедурата.

**2/.** Да бъдат извършени след датата на сключване на договор и до изтичане на крайния срок, определен за представяне на финалния отчет за изпълнение на дейностите по проекта.

Разходооправдателните документи, свързани с изпълнението на допустимите по проекта дейности, следва да бъдат издадени в периода на допустимост на разходите – след датата на сключване на договор и до изтичане на крайния срок, определен за предаване на междинния/финалния отчет.

**3/.** Да са в съответствие с категориите разходи, включени в административния договор за предоставяне на безвъзмездна финансова помощ.

**4/.** За разходите да е налична адекватна одитна следа в съответствие с чл. 57, ал. 1, т. 6 от ЗУСЕСИФ, включително да са спазени изискванията за съхраняване на документите по чл. 140 от Регламент (ЕС) № 1303/2013.

**5/.** Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

**6/.**  Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

**7/.**  Да могат да се установят и проверят, да бъдат подкрепени от оригинални разходо-оправдателни документи.

**8/.** Да са за реално доставени продукти и извършени услуги, въз основа на договори, които са сключени при спазване изискванията на националното и европейското законодателство за възлагане на обществени поръчки.

**9/.** Да са за дейности, определени и извършени под отговорността на Управляващия орган и съгласно Методологията и критериите за подбор на операции, одобрени от Комитета за наблюдение.

**10/.** Да не са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма (съгласно чл. 65, пар. 11 от Регламент (ЕС) № 1303/2013).

**ВАЖНО!:** Оценката на допустимостта на разходите за дълготрайни материални и нематериални активи и СМР, посочени в бюджета на проектното предложение (т. 5 от Формуляра за кандидатстване) ще бъде извършвана в съответствие с българското законодателство. Бюджетът трябва да отразява допустимите разходи, които са свързани с изпълнението на проекта. При попълването му кандидатът следва да заложи както преките разходи, съответстващи и обвързани с конкретните дейности по проекта и описани в проектното предложение, така и непреките разходи, вкл. непреките разходи за организация и управление на проекта.

**ВАЖНО!:** Относно третирането на ДДС кандидатът следва да се запознае с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (**Приложение Ж).**

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1301/2013 на Европейския парламент и Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006, Регламент (ЕС) № 1303/2013 на Европейския парламент и Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, Закона за управление на средствата от Европейските структурни и инвестиционни фондове (ЗУСЕСИФ), както и всички други законови и подзаконови нормативни актове от приложимото право на Европейския съюз и българското законодателство и настоящите Условия за кандидатстване.

**Допустими по настоящата процедура са следните видове разходи:**

**I. Преки допустими разходи:**

**1/.** Разходи за придобиване на дълготрайни материални активи:

**1.1/.** Разходи за измервателно и изпитвателно оборудване, необходимо за осъществяване на контролните и надзорни функции на конкретния бенефициент;

**1.2/.** Разходи за IT оборудване и друго оборудване и обзавеждане, необходими за целите на проекта.

**2/.** Разходи за придобиване на дълготрайни нематериални активи: софтуер, патенти, лицензи, ноу-хау, необходими за целите на проекта. Включват се и разходи за разработване и придобиване на инвестиционен проект за извършване на строително-монтажни работи (СМР) за изграждане на изпитвателна лаборатория за твърди горива.

**3/.** Разходи за извършване на строително-монтажни работи (СМР) за изграждане и функциониране на изпитвателна лаборатория за твърди горива с цел осигуряване на специални условия на околната среда (температура, влага и др.) за работа на метрологичното и изпитвателното оборудване.

**II. Непреки разходи, които не са обхванати от единната ставка:**

**4/.** Разходи за материали и консумативи, необходими за работата на придобитите по проекта дълготрайни материални активи за периода на изпълнение на проекта.

**5/.** Разходи за консултантски услуги за подготовка/разработване на документация за предвидените по проекта обществени поръчки и осъществяване на контрол по изпълнението на дейностите по договорите за възлагане на обществени поръчки.

**6/.** Разходи за застраховки на придобитите в резултат от изпълнението на дейностите по проекта дълготрайни материални активи. Разходите за застраховки се предоставят в съответствие с чл. 20 от ПМС 189 от 28 юли 2016 г. (обн. ДВ, бр. 61 от 05.08.2016 г., изм. бр. 70 от 24.08.2018 г., изм. бр. 93 от 26.11.2019 г.). Предвидените в проектното предложение разходи за застраховки на придобитите по проекта ДМА следва да бъдат за периода на изпълнение на административния договор за директно предоставяне на безвъзмездна финансова помощ.

**III. Непреки разходи, обхванати от единната ставка:**

**7/.** Разходи за организация и управление на проекта в размер на 8% от преките допустими разходи. За целите на настоящата процедура тези разходи включват:

**7.1.** Разходи за възнаграждения на лица, пряко ангажирани с дейности по изпълнението и/или управлението на проекта, включително социални и здравни осигурителни вноски за сметка на осигурителя, съгласно националното законодателство.

**7.2**. Разходи за командировки (пътни, дневни и квартирни пари) в страната, свързани с организацията и управлението на проекта, в съответствие с Наредбата за командировките в страната.

**7.3**. Разходи за одит на проекта.

**ВАЖНО!:** Доклад за външен одит на документацията по проекта (съгласно **Приложение Л** към Условията за изпълнение), извършен от одитор, следва да бъде приложен към искането за окончателно плащане по проекта. На потвърждение от одитора подлежи както финансовата, така и нефинансовата информация, позволяваща да се удостовери, че всички разходи заявени от конкретния бенефициент за възстановяване са действително извършени и допустими и са в съответствие с изискванията на регламентите на ЕС и приложимото национално законодателство.

**7.4.** Разходи за информация и комуникация на проекта - в съответствие с изискванията на Приложение XII на Регламент (ЕС) № 1303/2013.

**ВАЖНО!:** Разходите за организация и управление (т. 7.1. – т. 7.4 по-горе) се предоставят под формата на единна ставка, определена чрез прилагане на конкретен процент към преките допустими разходи по проекта съгласно утвърдената от Ръководителя на УО на ОПИК индивидуална Методология за определяне на единна ставка за финансиране на дейности за организация и управление. Съгласно Методологията е предвидено за проекти с допустим размер на безвъзмездната финансова помощ под или равен на 7 000 000 лв. непреките разходи за организация и управление да са допустими в размер на 8% от преките допустими разходи по проекта.

**ВАЖНО!:** За да бъде приложена единната ставка, организацията и управлението по проекта не следва да бъдат възложени изцяло на външен за бенефициента изпълнител, в съответствие с изискванията на чл. 8, ал 2 от Постановление № 189 на Министерския съвет от 28.07.2016 г.

В процеса на отчитане изпълнението на проекта конкретният бенефициент не представя разходооправдателни и отчетни документи за непреките разходи, финансирани чрез единна ставка. Представят се единствено документи/материали, доказващи, че бенефициентът е изпълнил мерките за информация и комуникация в съответствие с разпоредбите на Приложение XII от Регламент (ЕС) № 1303/2013 и „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган - http://opic.bg/informatsiya-i-publichnost/grafichni-iziskvaniya. На същата страница могат да бъдат намерени и векторните варианти на логото на ОПИК.

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата за Структурните фондове на ЕС (Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета относно определянето на общи разпоредби за Европейския регионален фонд, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и Регламент за изпълнение (ЕС) 2015/207 на Комисията за определяне на подробни правила за прилагането на Регламент (ЕС) № 1303/2013 на Европейския парламент и на Съвета, Регламент (ЕС, Евратом) № 2018/1046 на Европейския парламент и на Съвета относно финансовите правила, приложими за общия бюджет на Съюза, Закон за управление на средствата от Eвропейските структурни и инвестиционни фондове, ПОСТАНОВЛЕНИЕ № 189 на МС от 28.07.2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г.

**Специфични недопустими разходи:**

В допълнение към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• разходи за дълготрайни активи втора употреба;

• принос в натура;

• разходи за възстановим ДДС;

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• загуби от обмяна на валута;

• всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

• разходи, които са финансирани с публични средства от други публични източници;

• разходи за дейности със стопански характер и/или други разходи, резултатите от които ще се използват за икономически дейности, свързани с пазарно предлагане на стоки и услуги.

Управляващият орган може да нанесе корекции както във Формуляра за кандидатстване, така и в бюджета на проекта (т. 5 от Формуляра за кандидатстване) във връзка с установени в процеса на оценката недопустими дейности и разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Сред целевите групи по настоящата процедура чрез директно предоставяне на безвъзмездна финансова помощ се включват икономическите оператори на територията на Р. България и крайните потребители на твърди и течни горива, както следва:

- Икономическите оператори, осъществяващи дейност, свързана с производство на твърди и течни горива;

- Икономическите оператори, осъществяващи дейност, свързана с внос и разпространение на твърди и течни горива;

- Крайни потребители на продукти и горива.

## 16. Приложим режим на минимални/държавни помощи (ако е приложимо):

Съгласно чл. 107, § 1 от Договора за функциониране на Европейския съюз (ДФЕС) „всяка помощ, предоставена от държава-членка или чрез ресурси на държава-членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите-членки, е несъвместима с вътрешния пазар“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране. Съгласно същата съдебна практика следва, че член 107 от ДФЕС не се прилага, когато държавата действа „при упражняване на публична власт“ или когато публични субекти действат „в качеството си на публични органи“.

Конкретният бенефициент по настоящата процедура е Държавната агенция за метрологичен и технически надзор (ДАМТН). ДАМТН е държавен орган в областта на контрола на качеството на течните и твърдите горива, чиито контролни функции са регламентирани в чл. 30а от Закона за чистотата на атмосферния въздух (ЗЧАВ). ДАМТН е единствената институция в Р. България, отговорна за този вид контрол, като контролната дейност включва вземане на проби от течни и твърди горива и изпитването им в изпитвателна лаборатория. Поради тази причина при предоставянето на финансовите средства и извършването на оценка за предоставяне на държавна помощ не са налице елементите „икономическо предимство” и „въздействие върху конкуренцията и търговията“, тъй като ДАМТН не осъществява дейност, засягаща търговията между държавите-членки. Предвид това, подпомагането не следва да се разглежда като попадащо в обхвата на чл. 107, § 1 от ДФЕС.

Контролът на качеството на течните горива, осъществяван от ДАМТН в продължение на над 20 години, е регламентиран в Закона за чистотата на атмосферния въздух и Наредбата за изискванията за качеството на течните горива, условията, реда и начина за техния контрол (чл. 8 от ЗЧАВ). Понастоящем в ДАМТН е осигурен технически капацитет, създадена е добра организация, висока степен на мобилност и експертиза, а с настоящата процедура се цели укрепване на съществуващия технически ресурс на изпитвателната лаборатория за течни горива. Осъществяваната от ДАМТН контролна дейност има за цел защита правата на потребителите, пресичане на нелоялната конкуренция между разпространителите на течни горива чрез осигуряване на еднакви условия на пазара за всички участници, както и стимулиране на българската икономика успоредно със създаване на екологосъобразни условия на живот. Контролът по спазването на законовите изисквания за качеството на течните горива подпомага индиректно процесите по ограничаване замърсяването на атмосферния въздух.

От друга страна, контролът на качеството на твърдите горива е вменен на ДАМТН през 2019 г. съгласно разпоредбите на чл.30а, ал.2 на ЗЧАВ, а Наредбата за изискванията за качеството на твърдите горива, използвани за битово отопление, регламентираща тази дейност е приета на 23.02.2020 г. (чл. 8а от ЗЧАВ). ДАМТН на този етап не разполага със собствено изпитвателно оборудване за изпитване на проби от твърди горива. Настоящата процедура цели осигуряването на необходимия технически ресурс чрез изграждане на изпитвателна лаборатория на ДАМТН, за да се гарантира безпристрастно и ефективно осъществяване на вменената й от закона надзорна дейност в областта на контрола на качеството на твърдите горива. Осъществяваният от ДАМТН контрол по спазването на законовите изисквания за качеството на твърдите горива ще гарантира защита правата на гражданите чрез спазването на екологични и здравни норми и ще подпомогне процесите по опазване чистотата на атмосферния въздух.

В тази връзка съгласно т. 17 от Известие на Комисията относно понятието за държавна помощ, посочено в чл.107, параграф 1 от Договора за функционирането на Европейския съюз (2016/ C 262/01), когато дадена държава членка не е въвела пазарни механизми за дейностите, които по същество са част от прерогативите на официалната власт и се извършват от държавата, те не представляват икономически дейности.

Допълнително, ДАМТН следва да извършва дейността по изпитване на взетите от нея проби (предвидени например в чл.30а, ал.1, т.2 от ЗЧАВ) в собствените си лаборатории, които не предлагат услуги на предприятия срещу заплащане и не извършват дейност извън определените контролни функции на ДАМТН.

Изпитванията, които ще се извършват в лабораторията на ДАМТН имат за цел установяване на съответствието на предлаганите на пазара твърди горива за битово отопление с изискванията на наредбата и изпълнение на задълженията на ДАМТН съгласно разпоредбите на чл.30а, ал.2 на ЗЧАВ. В този контекст, осъществяваната контролна дейност не е свързана с формиране на печалба, нито с предоставяне на услуги на икономически оператори срещу заплащане. Лабораторията на ДАМТН не се конкурира по никакъв начин с другите акредитирани изпитвателни лаборатории и не отнема дял от свободния пазар на предлаганите от тях услуги. Дейността й е изцяло свързана със задълженията на агенцията, съгласно съответните разпоредби на ЗЧАВ, които предвиждат налагане на санкции и глоби на икономическите оператори при констатиране на несъответствия с изискванията за качество на изпитваните горива, което от своя страна е изцяло извън контекста на предоставяните от външни акредитирани лаборатории услуги по определяне качеството на проби на твърди горива за търговски и др. цели. Наличието на собствена изпитвателна лаборатория на ДАМТН, в контекста на защита правата на поднадзорните икономически оператори, осигурява и степенност при изпитванията и гарантира независимост при извършване на арбитражни изпитвания във външни изпитвателни лаборатории (трета страна). Следователно, изграждането на лаборатория за изпитване на проби от твърди горива на ДАМТН не може да се разглежда като предоставяне на държавна помощ.

Допълнително, по процедурата е предвидено разходването на публичния ресурс към други лица при осъществяването на дейностите по проекта да се извършва по реда на Закона за обществените поръчки /ЗОП/, тъй като ДАМТН действа в качеството на Възложител съгласно ЗОП (със статут на публичен възложител) и по този начин дейностите по проекта ще бъдат възложени посредством наличието на открити, прозрачни и недискриминационни конкурентни процедури по ЗОП. В тази връзка при подготовката на процедурите по реда на ЗОП е необходимо да бъдат спазвани условията на т. 89 – т. 96 от Известие на Комисията относно държавна помощ, посочено в член 107, § 1 от ДФЕС (2016/C 262/01), гарантиращи пазарна цена на използваните от ДАМТН услуги.

Предвид гореизложеното, подпомагането по процедурата не следва да се разглежда като попадащо в обхвата на чл. 107 § 1 от ДФЕС и не представлява държавна помощ.

## 17. Хоризонтални политики:

По настоящата процедура следва да е налице съответствие на проектното предложение и принос към приложимите за проекта принципи на хоризонталните политики на ЕС:

- Насърчаване на равенството между мъжете и жените и на недискриминацията – проектът насърчава равните възможности за всички, независимо от пол и етническа принадлежност, религия или вероизповедание, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.

- Устойчиво развитие – проектът допринася за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях, опазване на биологичното разнообразие, устойчивостта на природни бедствия, както и превенцията и управлението на риска.

В т. 11 „Допълнителна информация, необходима за оценка на проектното предложение“ от Формуляра за кандидатстване кандидатът следва да представи информация за съответствието на проектното предложение с приложимите за проекта принципи. Прилагането на заложените в проекта принципи ще се проследява на етап изпълнение на проектното предложение.

## 18. Минимален и максимален срок за изпълнение на проекта (ако е приложимо):

Продължителността на изпълнение на индивидуален проект не следва да надвишава **26 (двадесет и шест) месеца**, **но не по-късно от 31.12.2023 г.,**  считано от датата на влизане в сила на административния договор за директно предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо

## 20. Критерии и методика за оценка на концепциите за проектни предложения:

Неприложимо

## 21. Ред за оценяване на проектните предложения:

Проектното предложение се оценява за съответствие с предварително одобрените от Комитета за наблюдение Критерии и методика за оценка на проектното предложение по процедурата, посочени в т. 22 „Критерии и методика за оценка на проектните предложения“ от настоящите условия и **Приложение Г** към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случай на установени по време на оценката нередовности, непълноти и/или несъответствия на документите за кандидатстване, Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от една седмица, като денят на получаване на уведомлението не се брои. В уведомлението, което се изпраща на конкретния бенефициент, задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им.

Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са невъзможни. В случай че конкретният бенефициент не отстрани в срок нередовност, непълнота и/или несъответствие с изискванията, производството по процедурата може да бъде прекратено.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020 (**Приложение А** към Условията за кандидатстване).

## 22. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение на ОП „Иновации и конкурентоспособност“ 2014-2020 (КН на ОПИК), подробно описани в **Приложение Г** към Условията за кандидатстване. Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

|  |  |  |  |
| --- | --- | --- | --- |
| **Критерии за техническа и финансова оценка** | ДА | НЕ | Н/П |
| **I. Цел на проекта, описание на дейностите и организация на изпълнението** | | | |
| 1. Проектното предложение допринася за постигане на специфичната цел на инвестиционния приоритет и на настоящата процедура. |  |  |  |
| 2. Проектното предложение е в съответствие с основните приложими хоризонтални политики на ЕС. |  |  |  |
| 3. Проектното предложение демонстрира ясна връзка между цели, дейности и резултати. |  |  |  |
| **II. Ефективност на дейностите** | | | |
| 1. Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. |  |  |  |
| 2. Планът за изпълнение на дейностите е реалистично планиран и осъществим, като е съобразен с плана за външно възлагане. |  |  |  |
| 3. Планът за външно възлагане е в съответствие с предвидените дейности, като кандидатът е предвидил механизми, позволяващи мониторинг и текущ контрол на изпълнението на предвидените поръчки и своевременното предприемане на корективни мерки. |  |  |  |
| 4. В проектното предложение са описани начините, чрез които се планира да бъде осигурена устойчивостта на резултатите и ефекта от изпълнението на проекта. |  |  |  |
| 5. Конкретният бенефициент е предложил екип с подходяща квалификация и опит за изпълнението на дейностите по проекта. Предложено е ясно разделение на отговорностите и функциите между отделните членове на екипа. |  |  |  |
| **III. Бюджет и ефективност на разходите** | | | |
| 1. Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за същите разходи, за финансирането на които кандидатства по настоящата процедура[[1]](#footnote-1). |  |  |  |
| 2. Всички разходи, включени в бюджета на проектното предложение съответстват изцяло на дейностите, предвидени за изпълнение. |  |  |  |
| 3. Всички разходи са ефективни, обосновани и допустими съгласно Условията за кандидатстване, като заложените стойности в бюджета са съпоставими с пазарните цени. |  |  |  |
| 4. Размерът на исканата безвъзмездна финансова помощ е в съответствие с максималните размери, указани в Условията за кандидатстване. |  |  |  |

**ВАЖНО!:** По време на оценката, предложените индикативни цени за активи/услуги ще подлежат на проверка от страна на Управляващия орган по отношение на реалистичност спрямо документите, представени съгласно посоченото в букви г/ и д/ от т. 24 от настоящите Условия за кандидатстване. В случай че по време на оценката се установи наличие на недопустими или необосновани разходи, съответните разходи от бюджета на проекта ще бъдат служебно премахвани/коригирани или на кандидата ще бъдат предоставяни указания и срок за отстраняване на установените нередовности, непълноти и/или несъответствия. Служебна корекция в бюджета ще бъде извършвана и при установено несъответствие в заложения в бюджета конкретен процент на единната ставка за разходите за организация и управление.

След оценката на проектното предложение, при положително становище, решението на Ръководителя на УО да предостави безвъзмездна финансова помощ се обективира в административен договор за директно предоставяне на безвъзмездна финансова помощ на конкретния бенефициент.

## 23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България** (ИСУН 2020) единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: **https://eumis2020.government.bg.**

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура чрез директно предоставяне от „Отворени процедури“ и създава ново проектно предложение.

Проектното предложение по настоящата процедура се изготвя от кандидата, съгласно указанията, предоставени в Ръководство за потребителя за модул „Е-кандидатстване“ (**Приложение А)**.

**Изискващите се съгласно т. 24 от Условията за кандидатстване придружителни документи** към Формуляра за кандидатстване също **се подават изцяло електронно**. Посочените документи се описват в т. 12 „Прикачени електронно подписани документи“ от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО!:** Проектното предложение се подава електронно чрез ИСУН 2020, като се подписва с валиден КЕП към датата на кандидатстване от законния представител на кандидата или надлежно оправомощено за целите на подаване на проектното предложение лице. При оправомощаване следва да се прикачи в ИСУН 2020 документ за оправомощаване, подписан на хартия от законния представител на кандидата, сканиран и прикачен в ИСУН 2020. От текста на документа следва да става ясно, че законният представител оправомощава съответното лице да подаде проектното предложение с КЕП. Оригиналът на документа за оправомощаване следва да се съхранява от кандидата и да се предостави при поискване или извършване на проверки.

Препоръчително е проектното предложение да се подава винаги от профила на кандидата, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката комуникацията с кандидата и отстраняването на нередовностите по подаденото проектно предложение ще се извършват електронно чрез профила на кандидата в ИСУН 2020, от който е подаден проектът и промени на посочения профил (вкл. промяна на имейл адреса, асоцииран към съответния профил) **са недопустими.**

При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, и по-конкретно - Закона за обществените поръчки и актовете по неговото прилагане. Кандидатът следва да съобрази, че съгласно посоченото национално законодателство, редът за провеждане на процедурите за определяне на изпълнител/и се определя въз основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове.

**ВАЖНО!:** При избора на изпълнител/и на дейностите по проекта, в случай че е приложимо, конкретният бенефициент, следва да предвиди при възлагането на обществени поръчки прилагането на мерки за опазване на околната среда съгласно приложимите разпоредби на ЗОП и актовете по прилагането му и в съответствие с чл. 47, ал. 1 и чл. 63, ал. 1, т. 6 от ЗОП.

## 24. Списък на документите, които се подават на етап кандидатстване:

Кандидатът по настоящата процедура чрез директно предоставяне следва да представи следните документи, по изцяло електронен път чрез ИСУН 2020:

**а/** Декларация, че кандидатът е запознат с условията за кандидатстване и условията за изпълнение – попълнена на хартиен носител по образец **(Приложение Б)** към Условията за кандидатстване **– подписана и датирана от законния представител на кандидата, съгласно документа за създаване/акта за учредяване.**

**б/** Декларация относно статута по ЗДДС – попълнена по образец **(Приложение В)** към Условията за кандидатстване – **подписана и датирана от законния представител на кандидата, съгласно документа за създаване/акта за учредяване.**

**в/** Документ за оправомощаванеза подаване на проектното предложение с КЕП (ако е приложимо) - **попълнен на хартиен носител, подписан**, **датиран,** **сканиран и прикачен в ИСУН 2020.**

Документът за оправомощаване се попълва, датира и подписва на хартиен носител от законния представител на кандидата. След попълването, подписването и поставянето на дата на хартиения носител, документът за оправомощаване следва да се сканира и да се прикачи в ИСУН 2020. От текста на документа следва да става ясно, че законният представител на кандидата оправомощава съответното лице да подаде проектното предложение. Документът не е задължителен, а се изисква в случай че кандидатът желае да оправомощено лице, което не е законният представител на кандидата да подаде проектното предложение с КЕП.

Документът за оправомощаване може да бъде подписан с валиден КЕП от законния представител на кандидата и да бъде прикачен в ИСУН 2020. В случай че е възприет този подход, препоръчително е документът за оправомощаване да бъде подписан с валиден КЕП на локалния компютър чрез attached signature – файл и подпис в един документ (подписът да се съдържа в документа).

Декларациите по букви **a/ и б/** се датират и подписват на хартиен носител от законния представител на кандидата. След попълването, подписването и поставянето на дата на хартиения носител,всяка декларация следва да се сканира и да се прикачи в ИСУН 2020, като не е необходимо подписване на декларациите с КЕП преди прикачването им.

**ВАЖНО!:** Декларациите по букви **a/ и б/** и документа за оправомощаване могат да бъдат подписани и с валиден КЕП от законния представител на кандидата и прикачени към Формуляра за кандидатстване в ИСУН 2020. В случай че е възприет този подход, следва декларациите да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

**ВАЖНО!:** Законният представител на кандидата няма право да оправомощава други лица да подписват декларациите по букви а/ и б/, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

**ВАЖНО!:** При подписване на хартиен носител на етап кандидатстване на декларациите по букви а/ и б/ и документа за оправомощаване (в случай, че е приложимо) по буква в/, следва оригиналите на същите да бъдат съхранявани от кандидата и да бъдат предоставени при поискване или при извършване на проверки (неприложимо при подписване с КЕП).

**г/** Техническа спецификация на предвидените за закупуване ДМА/ДНА, попълнена по образец (**Приложение Д**) - **прикачена в ИСУН 2020.**

**д/** Оферта и/или извлечение от каталог на производител/ доставчик и/или проучване в интернет за активи/услуги – с предложена цена от производителя/доставчика –  **прикачена в ИСУН 2020.**

**ВАЖНО!:** Документите по буква д/ трябва да съдържат информация за: наименование на оферента; технически и/или функционални характеристики на активите, съответстващи на посочените в **Приложение Д** минимални технически и/или функционални характеристики, цена на активите и вид на валутата.

В случай, че кандидатът представя оферта, от нея следва да е видно лицето, което я е издало от името на оферента, като напр.: име, подпис, електронен подпис или разпечатка на електронно съобщение, с което е получена, която също следва да е **прикачена в ИСУН 2020.**

В случай, че кандидатът представя проучвания в интернет, следва да приложи разпечатка на съответната интернет страница на производителя/доставчика - **прикачена в ИСУН 2020**.

Не следва да бъдат представяни оферти от лица и/или предприятия, които са пряко или косвено свързани с кандидата по смисъла на § 1 от Допълнителните разпоредби на Търговския закон и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 2018/1046. За да удостоверят, че представените от тях оферти за активи отговарят на изискването, конкретният бенефициент по процедурата следва да декларира обстоятелството в Декларацията, че кандидатът е запознат с условията за кандидатстване и условията за изпълнение (Приложение Б).

**е/** Средносрочна рамкова програма за подкрепа на дейности по ОПИК 2014-2020, (**Приложение Е**) **- прикачена в ИСУН 2020.**

**ВАЖНО!:** Кандидатът следва да се увери, че всички документи са представени в изискуемата форма (всички декларации са попълнени по образец и са подписани и датирани, съгласно изискванията на настоящите Условия за кандидатстване).

**ж/** Количествена сметка на СМР **- прикачена в ИСУН 2020.**

Достоверността на документите, приложения към Формуляра за кандидатстване, се удостоверява чрез подписването на Формуляра на кандидатстване с КЕП посредством ИСУН 2020.

В случай, че при оценката на проектното предложение бъде установена липса на документи и/или друга нередовност, на кандидата ще бъде изпратено уведомление за установените нередовности. Кандидатът следва да представи липсващите документи/отстрани нередовностите в определения за целта срок, който не може да бъде по-кратък от една седмица. Уведомлението за установени нередовности се изпраща през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. За дата на получаване на уведомлението се счита датата на изпращането му в ИСУН 2020. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Кандидатът е задължен да проверява регулярно по своя инициатива профила в ИСУН, чрез който е подадено проектното предложение, за наличието на съобщения, отправени към него по повод и във връзка с предоставянето на безвъзмездна финансова помощ. Неотстраняването в срок на установените нередовности може да доведе до прекратяване на производството по отношение на конкретния бенефициент.

**Конкретният бенефициент по настоящата процедура следва да има предвид, че с подаването на Формуляра за кандидатстване същият се съгласява личните данни на физическите лица, посочени в проектното предложение, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**

## 25. Краен срок за подаване на проектните предложения:

Ще се прилага процедура чрез директно предоставяне на безвъзмездна финансова помощ на конкретен бенефициент с **един краен срок** за кандидатстване, както следва:

**Крайният срок за подаване на проектното предложение е 06.08.2021, 16:30 часа.**

**ВАЖНО!:** По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на проектното предложение.

Въпросите/исканията за разясненията от страна на конкретния бенефициент се задават в писмена форма, като писмото се завежда с номер в деловодството на Министерството на икономиката на следния адрес:

**Министерство на икономиката,**

**Главна дирекция „Европейски фондове за конкурентоспособност“**

**София, ул. „Славянска“ № 8**

**На вниманието на Ръководителя на Управляващия орган на ОПИК 2014-2020.**

Разясненията се съобщават на конкретния бенефициент по реда на чл. 26, ал. 6 от Закона за управление на средствата от ЕСИФ, като се изпращат на конкретния бенефициент и се публикуват на интернет страницата на програмата ([www.opic.bg](http://www.opic.bg)) и в ИСУН 2020 в 10-дневен срок от получаване на искането, но не по-късно от две седмици преди изтичането на срока за кандидатстване по процедурата.

## 26. Адрес за подаване на проектните предложения/концепциите за проектни предложения:

Проектното предложение по настоящата процедура се подава изцяло по електронен път чрез ИСУН 2020 на следния интернет адрес: <https://eumis2020.government.bg>.

## 27. Допълнителна информация

**Решение за предоставяне на безвъзмездна финансова помощ и сключване на административен договор:**

В едноседмичен срок от приключване на оценяването Ръководителят на управляващия орган (РУО) взема решение за предоставянето на безвъзмездна финансова помощ за одобреното проектно предложение. Решението на РУО се обективира в административен договор за директно предоставяне на безвъзмездна финансова помощ на конкретния бенефициент.

Решение за прекратяване на процедурата чрез директно предоставяне може да се вземе при следните случаи:

* Когато няма постъпили проектни предложения, в случай че е определен краен срок за подаване или когато всички подадени проектни предложения са оттеглени;
* При спиране на финансирането по съответната програма или по част от нея;
* В случай, че конкретният бенефициент не отстрани в срок нередовност, непълнота и/или несъответствие с изискванията.

При наличие на положителен резултат от оценяването, в писменото уведомление към конкретния бенефициент Управляващият орган го информира за необходимостта от представяне на следните документи:

1. Документ за оправомощаване, в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно документа за създаване/акта за учредяване**;**

2. Заявление за профил за достъп на ръководител на бенефициента до ИСУН 2020 (**Приложение Й1** към Условията за изпълнение) и/или Заявление за профил за достъп на оправомощени от бенефициента лица до ИСУН 2020 (**Приложение Й2** към Условията за изпълнение) – подписано от законния представител на кандидата.

3. Декларация за нередности (**Приложение К** към Условията за изпълнение) **– подписана от законния представител на кандидата, съгласно документа за създаване или учредителния акт.**

Документите, които се изискват за сключване на административния договор за безвъзмездна финансова помощ следва (когато това е посочено в писменото уведомление) да бъдат подписани с валиден КЕП от законния представител на конкретния бенефициент съгласно документа за създаване/акта за учредяване, както и да бъдат прикачени в ИСУН 2020. В този случай, следва документите (включително административния договор за предоставяне на безвъзмездна финансова помощ (Приложение З към Условията за изпълнение) да бъдат подписани с валиден КЕП на локалния компютър като е препоръчително подписването да е чрез attached signature – файл и подпис в един документ. Детайлните указания по отношение на подписването с КЕП и прикачването на документите в ИСУН 2020 ще бъдат описани в писменото уведомление за сключване на административния договор.

## 28. Приложения към Условията за кандидатстване за кандидатстване:

Ръководство за потребителя за модул „Е-кандидатстване“ – **Приложение А**

Декларация, че кандидатът е запознат с условията за кандидатстване и условията за изпълнение – **Приложение Б**

Декларация относно статута по ЗДДС – **Приложение В**

Критерии и методика за оценка на проектното предложение – **Приложение Г**

Техническа спецификация на предвидените за закупуване по проекта ДМА/ДНА – **Приложение Д**

Образец на средносрочна рамкова програма за подкрепа на дейности по ОПИК 2014-2020 **– Приложение Е**

ДНФ № 3/23.12.2016 г. - Указание на министъра на финансите за третиране на данък върху добавената стойност като допустим разход при изпълнение на проекти по оперативните програми, съфинансирани от Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство на ЕС, за програмен период 2014 – 2020 г. – **Приложение Ж.**

1. В съответствие с чл. 65, пар. 11 от Регламент (ЕС) №: 1303/2013. [↑](#footnote-ref-1)